OpenLLM-France/wikimedia huggingface dataset:
# Bertha Xóchitl Gálvez Ruíz

Bertha Xóchitl Gálvez Ruíz (Tepatepec, 22 de febrer de 1963) és una enginyera, política i empresària mexicana. A 2023 és senadora de la República (des de l'1 de setembre de 2018) i pertany al grup parlamentari del Partit Acció Nacional. També s'ha exercit com comissionada nacional per al Desenvolupament dels Pobles Indígenes entre 2003 i 2006 durant la presidència de Vicente Fox i com a cap delegacional de Miguel Hidalgo entre 2015 i 2018.
El 31 d'agost de 2023 va ser designada pel Front Ampli per Mèxic com la seva candidata a Presidenta a les eleccions federals de Mèxic de 2024, que amb un 29% dels sufragis va quedar per darrere de Claudia Sheinbaum, que va guanyar les eleccions amb el 57,9% dels vots.

## Referències

* ↑ Sistema de Información Legislativa. «Perfil del legislador. Bertha Xóchitl Gálvez Ruiz», 01-09-2018. [Consulta: 5 setembre 2019].
* ↑ del Rincón, Fernando. «Xóchitl Gálvez será la candidata presidencial opositora en México» (en castellà). CNN, 31-08-2023. [Consulta: 19 maig 2024].
* ↑ «Claudia Sheinbaum guanya les presidencials a Mèxic amb gairebé el 60% dels vots». ACN, 03-06-2024. [Consulta: 3 juny 2024].
# Junta Democràtica d'Aragó

Junta Democràtica d'Aragó (JDA) fou un organisme unitari d'oposició al franquisme creat a Aragó el 7 de juny de 1975 per representants de Comissions Obreres, Comissions Camperoles, Dreta Democràtica Espanyola, Aliança Socialista d'Aragó, Partido Socialista Popular, Partit del Treball d'Espanya i Partit Comunista d'Espanya.
Va adoptar el programa de la Junta Democràtica d'Espanya, consistent en la reivindicació de les llibertats democràtiques, posant èmfasi en el dret a l'autonomia per a Aragó. Va llençar el Manifest de juliol de 1975 on analitzava la situació per la que travessava Aragó i recollia les seves principals reivindicacions. Pretenia ser un organisme de direcció política i d'organització de la lluita social, preconitzava la mobilització massiva popular en un procés de convergència política que desembocaria en la caiguda del franquisme. Va representar el moment àlgid de l'activitat de l'oposició en la regió, i a finals de 1975 es va unir amb la Plataforma Democràtica d'Aragó (PDA) per a formar la Coordinació Democràtica d'Aragó (CDA).

## Referències

* ↑ «Junta Democràtica d'Aragó». Gran Enciclopedia Aragonesa. Saragossa: DiCom Medios SL, sota llicència Creative Commons.
# Snow Lake Shores

Snow Lake Shores és una població dels Estats Units a l'estat de Mississipi. Segons el cens del 2000 tenia 300 habitants.

## Demografia

Segons el cens del 2000, Snow Lake Shores tenia 300 habitants, 147 habitatges, i 105 famílies. La densitat de població era de 170,3 habitants per km².
Dels 147 habitatges en un 12,2% hi vivien nens de menys de 18 anys, en un 65,3% hi vivien parelles casades, en un 6,1% dones solteres, i en un 27,9% no eren unitats familiars. En el 24,5% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,04 i el nombre mitjà de persones que vivien en cada família era de 2,39.
Per edats la població es repartia de la següent manera: un 10% tenia menys de 18 anys, un 2,3% entre 18 i 24, un 19,7% entre 25 i 44, un 40,3% de 45 a 60 i un 27,7% 65 anys o més.
L'edat mediana era de 55 anys. Per cada 100 dones de 18 o més anys hi havia 97,1 homes.
La renda mediana per habitatge era de 30.625 $ i la renda mediana per família de 33.750 $. Els homes tenien una renda mediana de 28.250 $ mentre que les dones 20.556 $. La renda per capita de la població era de 19.603 $. Entorn del 6,8% de les famílies i el 6,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Snow Lake Shores». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 8 agost 2010].
* ↑ «Geographic Comparison Table- Snow Lake Shores». American Fact Finder. Oficina del Cens dels Estats Units, 12-01-2010.
# Pino II Ordelaffi

Pino II Ordelaffi fou fill de Giovanni Ordelaffi, germà de Sinibald I Ordelaffi, i de Tadea Malatesta. Es va casar amb Venància da Varano. El 1386 va eliminar el seu cosí Sinibald I Ordelaffi i aconseguí la senyoria de Forlì. Bertinoro li fou arrabassada pel Papa i fou donada (1394) als Malatesta de Cesena. El 1399 va enverinar al seu cosí Joan Ordelaffi. L'octubre de 1400 va atacar Faenza iniciant un llarg setge a la ciutat juntament amb Alberico da Barbiano. Va morir d'un atac de feridura el 1402. El va succeir el seu germà Francesc III Ordelaffi.

## Referències

* ↑ Muzzi, Salvatore. Annali della citta di Bologna dalla sua origine al 1796 (en italià). Volum 3. tipi di S. Tommaso d'Aquino, 1841, p. 717.
# Ofensiva de Còrdova

Es coneix com a ofensiva o batalla de Còrdova al conjunt d'operacions militars que van tenir lloc al voltant de la capital cordovesa entre el 19 i el 22 d'agost de 1936. Aquesta ofensiva del bàndol republicà estava emmarcada dins el conjunt de les operacions que es van desenvolupar durant els primers mesos de la Guerra Civil Espanyola. Ha estat sovint ignorada per la historiografia. En cas d'haver triomfat, hauria tallat les comunicacions amb Granada (evitant el posterior setge de Màlaga) i hauria suposat una seriosa amenaça contra Sevilla.
El fracàs de l'ofensiva republicana va constituir un bon exemple de la inutilitat de la tàctica de la "guerra de columnes" a l'hora de realitzar operacions contra un enemic que estigués organitzat, tot i ser menor en nombre.

## Batalla

El 20 d'agost va començar el llargament esperat atac sobre la ciutat amb les 5 columnes. La resistència dels revoltats va ser més forta del que s'esperava, ja que des del sud havia arribat el tinent coronel José Enrique Varela al costat d'alguns reforços de tropes africanes. Varela, en una ràpida decisió, va reforçar amb els africans la posició d'Alcolea. L'Agrupació Pérez Salas juntament amb les agrupacions Peris i Viqueira van forçar la resistència a Torres Cabrera i es van situar a només 8 km del nucli urbà de Còrdova, però la intervenció dels Savoia-Marchetti SM81 i DC-2 vinguts de la Base Aèria de Tablada va aturar el seu avanç en sec.
L'Agrupació Pérez Sales era la més important de les 5 agrupacions, però els bombardejos dels revoltats van causar importants baixes entre els seus components; malgrat això, el comandant Pérez Sales no va abandonar els seus intents d'entrar a Còrdova. A últimes hores del dia 20, José Miaja Menant va disposar l'atac de les agrupacions Balibrea i Armentia. Encara que la columna Armentia es va situar a 6 km del nucli urbà per la carretera de Cerro Muriano, la columna de Balibrea es va topar amb la resistència de les tropes marroquines a pont Mocho.

## Referències

* ↑ Moreno Gómez, Francisco. 1936: el genocidio franquista en Córdoba (en castellà). Barcelona: Editorial Crítica, 2008.
# Ōta Dōkan

    En aquest nom japonès, el cognom és Ōta.
Ōta Dōkan (太田道灌) (?, 1432 - Isehara, 1486) va néixer amb el nom d'Ōta Sukenaga (太田資長) i era un samurai. Va ser fill una família feudal o dàimio, descendent de Minamoto no Yorimasa. Va servir com a vassall de la branca Ōgigayatsu a la família Uesugi. Ōta Dōkan té fama d'haver estat un excel·lent estrateg militar. Va ser executat després de ser acusat de deslleialtatper la família Uesugi, quan aquest passava per un període de conflictes intern. És reconegut per haver construït el Castell Edo el 1457.

## Referències
### En anglès

* "Ōta Dōkan" en Kodansha Encyclopedia of Japan. Kodansha Ltd. Tokio, 1985.
* Turnbull, Stephen. The Samurai Sourcebook. Cassell & Co. Londres, 1998.
# Volta a Llombardia 1932

La Volta a Llombardia 1932 fou la 28a edició de la Volta a Llombardia. Aquesta cursa ciclista organitzada per La Gazzetta dello Sport es va disputar el 23 d'octubre de 1932 amb sortida i arribada a Milà després d'un recorregut de 265 km.
La competició fou guanyada per l'italià Antonio Negrini (Maino-Clement) per davant dels seus compatriotes Domenico Piemontesi (Oscar Egg-Wolber) i Remo Bertoni (Legnano-Hutchinson).

## Classificació general

| | Ciclista | Equip | Temps |
| 1 | Antonio Negrini | Maino-Clement | 8h 40' 01" |
| 2 | Domenico Piemontesi | Oscar Egg-Wolber | m. t. |
| 3 | Remo Bertoni | Legnano-Hutchinson | m. t. |
| 4 | Aldo Canazza | Wolsit-Hutchinson | m. t. |
| 5 | Mario Cipriani | Ganna-Dunlop | m. t. |
| 6 | Michele Mara | Bianchi-Pirelli | m. t. |
| 7 | Giovanni Firpo | Gloria-Hutchinson | m. t. |
| 8 | Pietro Rimoldi | Individual | m. t. |
| 9 | Antonio Fraccaroli | Individual | m. t. |
| 10 | Giovanni Vitali | Individual | m. t. |

## Referències

* Resultats a Les-Sports.info
* El Sitio de Ciclismo

## Enllaços externs

* Web oficial de la cursa (italià)
# Junta Democràtica del País Valencià

Junta Democràtica del País Valencià fou la filial al País Valencià de la Junta Democràtica d'Espanya, organisme unitari d'oposició al franquisme. Es constituí l'agost de 1975 i era presidida per Manuel Broseta. Aviat va rebre el suport de José Antonio Noguera Puchol i el PCE valencià, que abandonà la Taula Democràtica del País Valencià. Hi incorporava personalitats de prestigi no adscrites a partits organitzats, i en el seu programa s'accentuava la reivindicació de les llibertats individuals i l'autonomia de les nacionalitats històriques amb silenci tàctic de les altres. Postulava l'autonomia de bascos, catalans i gallecs perquè entenia que demanar des del principi l'autonomia valenciana i la d'altres regions podria dividir a l'oposició democràtica i crear a més dificultats per a qualsevol negociació amb el poder establert. L'abril del 1976 es fusionà amb el Consell Democràtic del País Valencià, per constituir la Taula de Forces Polítiques i Sindicals del País Valencià.

## Referències

* ↑ Constitució de la Junta Democràtica del País Valencià. Cronologia dels Països Catalans i del món. Enciclopèdia.cat
* ↑ La recuperació de la Generalitat del País Valencià. Josep Guia. Opinió contundent. Vilaweb
# Sovetsk (Kaliningrad)

Sovetsk (rus: Сове́тск) és una població russa de l'óblast de Kaliningrad. Fins a la Segona Guerra Mundial formava part de la Prússia Oriental alemanya i era coneguda amb el nom alemany de Tilsit (lituà: Tilžė; polonès: Tylża).
Està situada a la riba sud del riu Nemunas, a la confluència amb el riu Tilse.
L'any 1807 s'hi van signar els Tractats de Tilsit entre Napoleó Bonaparte i Prússia i l'Imperi Rus.
# Llista d'ideòlegs nazis

Aquesta llista inclou les persones que directament o indirecta van influir en la ideologia del nazisme, estiguessin o no vinculats a la política de Hitler.

## Filòsofs i pensadors

* Alfred Baeumler: va rellegir Nietzsche en clau nazi
* Alfred Rosenberg: teòric de l'antisemitisme, el Lebensraum i l'oposició a l'art modern
* Martin Heidegger: en la seva joventut va donar suport al nazisme des de la universitat
* Robert Michels: considerava que l'elit acaba formant una oligarquia a qualsevol govern, i que cal llavors recolzar aquesta classe dominant
* Herman Schmalenbach: teòric del concepte de comunitat per descriure com totes les forces socials havien de treballar juntes en favor del nazisme
* Lothrop Stoddard: polític americà defensor del racisme científic i l'eugenèsia
* Ludwig Müller: teòleg que va reformar les idees protestants per adaptar-les a la raça ària
* Jakob Wilhelm Hauer: un dels principals teòrics de la religió al règim nazi
* Lanz von Liebenfels: monjo que va barrejar teologia i zoologia per explicar el concept de raça
* Emile Burnouf: teòric de la raça ària
* Guido Karl Anton List: va rebutjar el cristianisme per tornar al paganisme germànic
* Luter: va inspirar amb alguns escrits l'antisemitisme dels nazis
* Oswald Spengler: va teoritzar sobre l'alternança de la civilització líder al món

## Científics

* Hans Friedrich Karl Günther: un dels principals dissenyadors de la política racial nazi
* Alfred Ploetz: higienista nazi
* Otmar Freiherr von Verschuer: destacat estudiós de l'eugenèsia
* Charles Darwin: les seves teories sobre l'evolució van estar a la base del programa nazi
* Francis Galton: iniciador de l'eugènesia

## Altres

* Richard Walther Darré: va encunyar el concepte de sang lligada a la terra
* Anton Drexler: un dels poetes oficials del règim
* Dietrich Eckart: va lloar la personalitat de Hitler com a geni capaç de conduir les masses
* Gottfried Feder: un dels principals dirigents econòmics del nazisme
* Gregor Strasser: encarregat de la política social del Partit Nazi
* Julius Streicher: periodista, un dels líders de la propaganda nazi
* Adolf Stoecker: teòric antisemita
* Richard Wagner: la seva música va ser adoptada com a oficial pel nazisme

## Intel·lectuals

* Madame Blavatsky: inspiradora de la Societat de Thule
* Houston Stewart Chamberlain: escriptor anglès que va defensar el concepte de raça superior
* Arthur de Gobineau: mateix paper que l'anterior
* Bernhard Förster: propagador de l'antisemitisme
* Madison Grant: va lluitar contra la immigració i els jueus
* Paul de Lagarde: teòric del nacionalisme alemany

## Referències

* ↑ Evans, Richard J. (2004). The Coming of the Third Reich. London: Penguin Books
* ↑ Massimo Ferari Zumbini: The roots of evil. Gründerjahre des Antisemitismus: Von der Bismarckzeit zu Hitler, Vittorio Klostermann, Frankfurt a. M. 2003
# Ōtani Yoshitsugu

    En aquest nom japonès, el cognom és Ōtani.
Ōtani Yoshitsugu (大谷吉継, Ōtani Yoshitsugu 1558-1600) va ser un samurai del període Sengoku i Azuchi-Momoyama de la història del Japó.
Yoshitsugu es va convertir en vassall de Toyotomi Hideyoshi per la qual cosa va participar durant la campanya de pacificació de Kyushu. Durant la batalla de Sekigahara Yoshitsugu va donar suport a Ishida Mitsunari, que s'oposava a Tokugawa Ieyasu. Durant la batalla, Yoshitsugu va rebre l'atac de Kobayakawa Hideaki, que enmig de l'enfrontament va decidir canviar de bàndol i donar suport a l'«Exèrcit de l'Est» del clan Tokugawa. Per evitar caure en mans enemigues, Yoshitsugu li va demanar a un dels seus servent que el decapitar i amagués el cap de tal manera que l'enemic no pogués prendre-la com trofeu, el seu servent va accedir.
Yoshitsugu és famós per patir de lepra, fins i tot va arribar al camp de batalla en Sekigahara en un palanquí.

## Referències

* Turnbull, Stephen (1998). 'The Samurai Sourcebook'. London: Cassell & Co. ISBN 1-85409-523-4.
# Happy Wheels

Happy Wheels és un videojoc en línia i de plataformes basat en la física ragdoll desenvolupat i publicat per Fancy Force. Creat pel dissenyador de videojocs Jim Bonacci el 2010, el joc compta amb diversos personatges, que utilitzen vehicles diferents, de vegades atípics, per recórrer els diversos nivells del joc.
# Boc

«Boc» té aquests significats:
* Boc o cabra domèstica, mascle de la cabra domèstica
* Boc, got de mig litre de cervesa. Vegeu xop (atuell) o gerra.
* Boc de Biterna, entitat de població d'Esplugues de Llobregat
* Boc Bèl Èr (Bouc-Bel-Air), municipi situat al departament de les Boques del Roine
* BOC, Bloc Obrer i Camperol
Viccionari
# Andrena crawfordi

Andrena crawfordi és una espècie d'himenòpter apòcrit de la família dels andrènids (Andrenidae). El nom científic de l'espècie va ser publicat per primera vegada l'any 1909 per l'entomòleg Henry Lorenz Viereck.

## Referències

* ↑ «Catalogue of Life - 2011 Annual Checklist :: Search all names» (en anglès). [Consulta: 10 abril 2023].
# Sovetski (Kubanski)

* Per a altres significats, vegeu «Sovetski».
Sovetski - Советский (rus) és un possiólok del krai de Krasnodar, a Rússia. Es troba a la vora esquerra del Ieia. És a 12 km al nord-oest de Novopokróvskaia i a 160 km al nord-est de Krasnodar.
Pertany al possiólok de Kubanski.

## Enllaços externs i referències

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* Mapa topogràfic a maps.vlasenko.net (rus)
# Bloomfield (Missouri)

Bloomfield és una població dels Estats Units a l'estat de Missouri. Segons el cens del 2000 tenia 1.952 habitants.

## Demografia

Segons el cens del 2000, Bloomfield tenia 1.952 habitants, 791 habitatges, i 533 famílies. La densitat de població era de 538,3 habitants per km².
Dels 791 habitatges en un 30,6% hi vivien nens de menys de 18 anys, en un 52% hi vivien parelles casades, en un 12,8% dones solteres, i en un 32,5% no eren unitats familiars. En el 29,6% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,84.
Per edats la població es repartia de la següent manera: un 24% tenia menys de 18 anys, un 7,6% entre 18 i 24, un 27,7% entre 25 i 44, un 21,7% de 45 a 60 i un 19% 65 anys o més.
L'edat mediana era de 38 anys. Per cada 100 dones de 18 o més anys hi havia 83,3 homes.
La renda mediana per habitatge era de 25.426 $ i la renda mediana per família de 31.944 $. Els homes tenien una renda mediana de 26.011 $ mentre que les dones 15.455 $. La renda per capita de la població era de 13.546 $. Entorn del 14,2% de les famílies i el 20,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bloomfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Bloomfield». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Héctor Carré Menéndez

Héctor Carré Menéndez (La Corunya, 1960) és un director de cinema i escriptor gallec.

## Biografia

Va deixar els seus estudis d'arquitectura i el 1981 es va traslladar a Madrid, on va obtenir el títol de director de fotografia al Taller de Artes Imaginarias. Va treballar al món del cinema com a ajudant de direcció de Terry Gillian, Mario Camus i Pedro Olea. Va fer els curtmetratges La suerte cambia i Angelitos, documentals i videoclips (Un ejemplar de primavera pel disc de Rosendo, A tientas y barrancas) i publicitat. A televisió coordinà a sèrie Nada es para siempre d'Antena 3. Des de 2001 ha tornat a residir a La Corunya on treballa en publicitat i com a guionista per Televisió.
En 2007 publicà la novel·la Diario do impostor i en 2011 va guanyar el Premi Fundación Nova Caixa Galicia amb la novel·la Febre.

## Filmografia

* A sorte cambia, 1991.
* Coitadiños, 1992.
* Dame lume, 1993, nominada al Goya al millor director novell.
* Dame algo, 1997.
* Emigrantes en terra de emigrantes, 2001.
* A Promesa, 2003.
* Libro de familia, 2004.
* O neno de barro (2007, coguionista).
* Personal Movie (2012).

## Obres
### Narrativa

* Diario do impostor, 2007, Xerais.
* Hai que matalos a todos, 2015, Xerais.

### Literatura infantil-juvenil

* Febre, 2011, Xerais.

## Premis literaris

* Premio Fervenzas Literarias al millor llibre juvenil de 2011, per Febre.

## Referències

* ↑ Héctor Carré: "Muchas familias gallegas se enriquecieron con wolframio clandestino" la Opinión de Coruña, 13 de juny de 2011
* ↑ Dame lume al web dels Goya

## Bibliografia

* Dicionario biográfico de Galicia, 2010-2011 volume 1, Ir Indo Edicións

## Enllaços externs

* Ficha en AVG
* Ficha en Xerais Arxivat 2010-09-18 a Wayback Machine.
# Biloritxenski

Biloritxenski (en ucraïnès: Білоріченський, en rus: Белореченский, Beloretxenski) és una vila, un possiólok de la província de Luhansk a Ucraïna, situada actualment a zona ocupada República Popular de Luhansk de la Rússia. El 2019 tenia 3.168 habitants.

## Referències

* ↑ «Наблюдатели ОБСЕ выявили в «ЛНР» склад боеприпасов • Новостной портал NOVOSTIUA.org». novostiua.org. Arxivat de l'original el 2016-03-04. [Consulta: 31 desembre 2015].
# Andreos

Segons la mitologia grega, Andreos (en grec antic Ἀνδρεύς) va ser el fill del déu-riu Peneu i va viure a Tessàlia. Va donar nom a un districte d'Orcomen que es deia Andreis. Pausànias, que ens dona aquesta informació, també parla d'un Andreos, que potser no és la mateixa persona, i diu que va ser el primer en colonitzar l'illa d'Andros. Diodor de Sicília explica que Andreos va ser un dels generals de Radamant, que va rebre com a regal l'illa d'Andros.
Va ser rei d'Orcomen. Amb Evipe, filla de Leucó, Andreos va tenir un fill, Etèocles, que el va succeir en el tron.

## Referències

* ↑ Pausànias. Descripció de Grècia, 9.34.6
* ↑ Pausànias. Descripció de Grècia, 10.13.4
* ↑ Diodor de Sicília. Biblioteca històrica, 5.79.2
* ↑ Pausànias. Descripció de Grècia. 9.34.9-9.35.1
# Sovetski (Crimea)

* Per a altres significats, vegeu «Sovetski».
Sovetski (ucraïnès: Совєтський, rus: Советский) és un assentament de tipus urbà (un possiólok) de la República Autònoma de Crimea a Ucraïna, que el 2019 tenia 10.267 habitants. És la seu administrativa del districte rural homònim. Fins al 1944 el municipi es deia Itxkí.

## Referències

* ↑ «Численность населения Крымского федерального округа, городских округов, муниципальных районов, городских и сельских поселений.». Федеральная служба государственной статистики. Arxivat de l'original el 2015-09-24. [Consulta: 12 juliol 2017].
# Bloomfield (Pennsilvània)

Bloomfield és una població dels Estats Units a l'estat de Pennsilvània. Segons el cens del 2000 tenia 1.077 habitants.

## Demografia

Segons el cens del 2000, Bloomfield tenia 1.077 habitants, 396 habitatges, i 255 famílies. La densitat de població era de 770,1 habitants per quilòmetre quadrat.
Dels 396 habitatges en un 29,8% hi vivien nens de menys de 18 anys, en un 51% hi vivien parelles casades, en un 9,6% dones solteres, i en un 35,4% no eren unitats familiars. En el 31,6% dels habitatges hi vivien persones soles el 15,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,84.
Per edats la població es repartia de la següent manera: un 19,9% tenia menys de 18 anys, un 9,3% entre 18 i 24, un 24,6% entre 25 i 44, un 21,4% de 45 a 60 i un 24,9% 65 anys o més.
L'edat mediana era de 42 anys. Per cada 100 dones de 18 o més anys hi havia 93,9 homes.
La renda mediana per habitatge era de 39.018 $ i la renda mediana per família de 47.500 $. Els homes tenien una renda mediana de 30.781 $ mentre que les dones 24.286 $. La renda per capita de la població era de 17.168 $. Entorn del 6% de les famílies i el 7,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bloomfield». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Bloomfield». American Fact Finder. Oficina del Cens dels Estats Units, 12-01-2010.
# Javan Vidal

Javan Noel Vidal (Manchester, 10 de maig de 1989) és un futbolista anglès que actualment juga de defensa pel Guiseley.

## Enllaços externs

* Dades estadístiques sobre Javan Vidal a soccerbase.com (anglès)